Събития :: Достъп :: БАСП с радост се включи в отбелязването на 10 годишнината на НМЗМ
Вечерта на 15 ноември в хотел Рамада се състоя и празнична вечеря по повод 10-годишнината на Мрежата и 20-годишнината на Фондация „Здравни проблеми на малцинствата“. Събитието бе уважено от колеги и съмишленици от други неправителствени организации, от обучители на здравните медиатори, от студентите по медицина, някои от които – настоящи лекари в реномирани софийски болници. Почетни грамоти получиха здравни медиатори, отличени за изключителен принос към развитието и утвърждаването на професията, както и някои от любимите на медиаторите обучители – проф. Майя Грекова, проф. Мира Кожухарова, проф. Радка Аргирова, д-р Радосвета Стаменкова. Празникът продължи с още много подаръци и думи на признание от страна на здравните медиатори към проф. Ивайло Търнев и експерти от екипа на Мрежата, сред които и Венцислав Кирков, програмен мениджър на БАСП, към когото бяха изразени много уважение и любов.
На 16 ноември, под патронажа на Комисията по здравеопазването към 44-то Народно събрание, се проведе дискусия по повод 10 години от създаването на Сдружение „Национална мрежа на здравните медиатори” (НМЗМ). Четири информационни щанда представиха работата на здравните медиатори през годините в областите: Превантивна медицина, Сексуално и репродуктивно здраве, Работа с институции и Работа в общността. Щандовете бяха открити в парламента от д-р Даниела Дариткова, председател на Комисията по здравеопазване към 44-то Народно събрание. Най-голям интерес предизвика щандът „Сексуално и репродуктивно здраве”, на който д-р Красимир Романов, д-р Рада Стаменкова, Венци Кирков и здравните медиатори Антоанета Ефтимова и Катя Кирилова от Благоевград и Елена Михова от с. Ковачевци предоставяха информационни материали и разказваха за дейността в областта на семейното планиране. На срещата присъства и координаторът на здравно-медиаторната програма в Македония, която работи по българския модел
През 2018 г. на територията на България ще работят 230 здравни медиатори на делегиран бюджет към 117 общини.
Брой прегледи на съдържанието : 1165601